
OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ 
a predbežné zapojenie záujemcov k plánovanej zákazke na predmet:
 „Simulačné centrum FSVaZ UKF v Nitre“

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) 

1. Identifikácia verejného obstarávateľa
Názov organizácie:	Univerzita Konštantína Filozofa v Nitre
Adresa organizácie:	Trieda A. Hlinku 1, 949 01 Nitra
Zastúpený:		prof. RNDr. Libor Vozár, CSc., rektor
IČO: 		00157716
DIČ:		2021246590
Kontaktná osoba:     Mgr. Monika Štefániková, oddelenie obstarávania
                                 mstefanikova@ukf.sk,  +421 37 6408060

2. Návrh na opis predmetu zákazky:
Predmetom plánovaného verejného obstarávania je „Simulačné centrum FSVaZ UKF v Nitre“
Verejný obstarávateľ predpokladá zadanie nadlimitnej zákazky postupom verejnej súťaže. Verejný obstarávateľ predpokladá, že výsledkom verejného obstarávania bude uzatvorenie Kúpnej zmluvy.

Návrh opisu predmetu zákazky, ktorý bude predmetom prípravných trhových konzultácií a predbežného zapojenia záujemcov, je uvedený v prílohe č. 4 tohto oznámenia.

3. Identifikácia predmetu obstarávania podľa CPV kódov:
Hlavný kód CPV:  34150000-3 – Simulátory
Vedľajšie kódy: 33195000-3 - Systém monitorovania pacientov
		      39162200-7 - Učebné pomôcky a zariadenia

4. Účel prípravných trhových konzultácií a predbežného zapojenia záujemcov
Univerzita Konštantína Filozofa v Nitre ako verejný obstarávateľ podľa  § 7 ods. 1 písmeno d) zákona o verejnom obstarávaní (ďalej len „verejný obstarávateľ“) uskutočňuje prípravné trhové konzultácie podľa § 25 zákona o verejnom obstarávaní na vyššie uvedený plánovaný predmet zákazky. 
Účelom prípravných trhových konzultácií a predbežného zapojenia záujemcov (ďalej len „PTK“) je:
· príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky, 
· overenie reálnosti, objektívnosti a primeranosti požiadaviek na plnenie predmetu zákazky, 
· získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií, 
· podporiť spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky, 
· verejný obstarávateľ si vyhradzuje právo prostredníctvom prípravných trhových konzultácií určiť aj predpokladanú hodnotu zákazky (ďalej len „PHZ“). 

Verejný obstarávateľ v rámci PTK oslovil hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania ako aj ostatné ustanovenia zákona o verejnom obstarávaní. Účasť na PTK je dobrovoľná a oslovený záujemca sa môže slobodne rozhodnúť, 
či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku. 

1. Oslovený hospodársky subjekt potvrdí svoj záujem o účasť na PTK najneskôr do 05.06.2026 do 11:00 hod. zaslaním vyplneného formulára (Príloha č. 1 tohto oznámenia), 
a to elektronicky formou e-mailu na kontaktné osoby zodpovedné za verejné obstarávanie uvedené v bode 1. tohto oznámenia, a to: mstefanikova@ukf.sk 
2. Zároveň oslovený hospodársky subjekt v rovnakom termíne do 05.06.2026 do 11:00 hod. zašle odpovede na otázky uvedené v Prílohe č. 3 a vyplnenú Prílohu č. 2 tohto oznámenia. 
3. Verejný obstarávateľ si vyhradzuje právo uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné. 
4. Komunikácia v priebehu PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český jazyk.

5. Priebeh prípravných trhových konzultácií
1. PTK budú prebiehať výlučne písomne formou e-mailovej komunikácie.
2. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná súhrnná zápisnica, ktorá bude predstavovať sumár otázok verejného obstarávateľa a poskytnutých odpovedí záujemcu. V rámci zápisnice bude identita účastníka PTK anonymizovaná.  Zápisnica bude zverejnená na webovom sídle verejného obstarávateľa https://www.ukf.sk/univerzita/uradna-vyveska/verejne-obstaravanie a na profile verejného obstarávateľa : https://www.uvo.gov.sk/vyhladavanie/vyhladavanie-profilov/zakazky/269. 
            Zápisnica bude archivovaná ako súčasť dokumentácie z verejného obstarávania. 
3. Prostredníctvom tejto zápisnice verejný obstarávateľ oznámi najmä informácie, ktoré získal od účastníkov PTK, a ktoré viedli k zmene, prípadne k úprave zadávacej dokumentácie.
4. Verejný obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie. 
5. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.

6. Predkladanie odpovedí na otázky a dokumentov v priebehu PTK 
Bližšie informácie o predmete PTK sa nachádzajú v samostatnej prílohe č. 4 tohto oznámenia, v ktorej sú popísané požiadavky na predmet zákazky.

7. Náklady spojené s PTK 
Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

8. Doplňujúce informácie
Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za finálny opis predmetu zákazky verejného obstarávania.


Prílohy:
Príloha č. 1	Formulár k prípravným trhovým konzultáciám 
Príloha č. 2	Špecifikácia predmetu zákazky
Príloha č. 3	Okruh otázok k PTK a predbežnému zapojeniu záujemcov
Príloha č. 4  Návrh opisu predmetu zákazky



V Nitre dňa 26.05.2026

